钦定古今图书集成/历象汇编/庶征典/第063卷 > 唐
## 钦定古今图书集成/历象汇编/庶征典/第063卷 > 唐

### 高祖武德二年大风

按《唐书高祖本纪》：“武德二年十二月壬子，大风拔木。”

### 太宗贞观三年大风

按《唐书太宗本纪》：“贞观三年六月己卯，大风拔木。壬
午，诏文武官言事。”

贞观十四年六月乙酉，大风拔木。

按：《唐书太宗本纪》云云。

### 高宗咸亨二年大风

按《唐书高宗本纪》。不载　按《五行志》。咸亨二年四月
戊子。大风拔木。落则天门鸱尾上。

咸亨四年八月己酉，大风落太庙鸱尾。

按：《唐书高宗本纪》云云。

### 永隆二年七月雍州大风害稼

按《唐书高宗本纪》不载。　“按《五行志》”云云。

### 弘道元年十二月壬午晦宋州大风拔木

按《唐书高宗本纪》不载。　“按《五行志》”云云。

### 中宗嗣圣元年四月丁巳宁州大风拔木

按《唐书中宗本纪》不载。　按《五行志》云云。

嗣圣五年。〈即武后垂拱四年〉大风。

按《唐书武后本纪》：垂拱四年“十月辛亥，大风拔木。”
嗣圣八年〈即武后天授二年〉大风。

按《唐书武后本纪》：“天授二年五月丁亥，大风折木。”〈按五

《行志》作“永昌二年” ，而月日皆同，疑《志》有误。

嗣圣十五年。〈即武后圣历元年〉大风。

按《唐书武后本纪》：“圣历元年六月乙卯，大风拔木”，
嗣圣二十一年。〈即武后长安四年〉大风。

按《唐书武后本纪》：“长安四年五月丁亥，大风拔木。”

### 神龙元年大风

按《唐书。中宗本纪》。不载。　按《五行志》。“神龙元年三月
乙酉，睦州大风拔木。”崔元𬀩封博陵郡王也。大风折
其辂盖。

神龙二年六月乙亥，滑州大风拔木。

按《唐书中宗本纪》不载。　按《五行志》云云。

### 景龙元年大风

按《唐书中宗本纪》不载。　按《五行志》，“景龙元年七月，
郴州大风，发屋拔木。八月，宋州大风拔木，坏庐舍。”
景龙二年十月辛亥，滑州暴风发屋。

按《唐书中宗本纪》不载。　按《五行志》云云。

景龙三年三月辛未，曹州大风拔木。

按《唐书中宗本纪》不载。　按《五行志》云云。

### 元宗开元二年京师大风

按《唐书元宗本纪》：“开元二年六月，京师大风拔木。
开元四年，大风。”

按《唐书元宗本纪》：“开元四年六月辛未，京师、华陕二
州大风拔木。”

开元九年，暴风。

按《唐书元宗本纪》不载。　按《五行志》，“开元九年七月
丙辰，扬州、润州暴风雨，发屋拔木。”

开元十四年，大风。

按《唐书元宗本纪》，开元十四年六月戊午，东都大风
拔木。　按《五行志》：开元十四年六月，大风拔木发屋端门䲭尾尽落。端门，号令所出者也。　按《吴竞传》：开
元十四年六月大风，诏群臣陈得失。竞上疏曰：“自春
以来，亢旸不雨。乃六月戊午，大风拔树，坏居人庐舍。
《传》曰：‘敬德不用厥灾旱。上下蔽隔，庶位逾节，阴侵于
阳，则’”旱灾应。又曰：“政悖德隐，厥风发屋坏木。”风阴类，
大臣之象，恐陛下左右有奸臣擅权，怀谋上之心。臣
闻百王之失，皆由权移于下，故曰人主与人权，犹倒
持太阿，授之以柄。夫天降灾异，欲人主感悟，愿深察
天变，杜绝其萌。且陛下承天后和帝之乱，府库未充，
冗员尚繁，户口流散，法出多门，赇谒大行，“趋竞弥广。
此弊未革，实陛下庶政之阙也。臣不胜惓惓，愿斥屏
群小，不为慢游，出不御之女，减不急之马，明选举，慎
刑罚，杜侥幸，存至公，虽有旱风之变，不足累圣德矣。”
按《旧唐书五行志》，“十四年六月戊午，大风拔木发屋，
端门鸱吻尽落，都城内及寺观落者约半。七月，沧州
大风，海运船没者十一二”，失平卢军粮五千馀石，舟
人皆死。润州大风从东北海涛奔上，没瓜步洲，损居
人。

开元十七年，大风。

按《唐书元宗本纪》：“开元十七年四月乙亥，大风震蓝
田山崩。”

开元十九年六月乙酉，大风拔木。

按：《唐书元宗本纪》云云。

开元二十二年五月戊子，大风拔木。

按：《唐书元宗本纪》云云。

### 天宝十载大风涌潮

按《唐书元宗本纪》不载　按《旧唐书五行志》，“天宝十
载，广陵郡大风架海潮沦江口，大小船数千艘。”
“天宝十一载五月甲子，东京大风拔木。”

按：《唐书元宗本纪》云云。

天宝十三载三月辛酉，大风拔木。

按：《唐书元宗本纪》云云。

### 代宗永泰元年三月辛亥大风拔木

按：《唐书代宗本纪》云云。

### 大历二年大风

按《唐书代宗本纪》。不载　按《旧唐书五行志》。“大历二
年三月辛亥夜。京师大风发屋。”

大历七年五月乙酉，大风拔木。

按：《唐书代宗本纪》云云。

大历十年，大风。

按《唐书代宗本纪》：“大历十年三月甲申，大风拔木。五
月甲寅，大风拔木，震阙门。”

按：《旧唐书五行志》：“十年四月甲申夜，暴风拔树，飘屋
瓦，宫寺䲭吻，飘失者十五六。七月己未夜，杭州大风。”

### 德宗贞元元年大风

按《唐书德宗本纪》：“贞元元年七月庚子，大风拔木。”
“贞元六年四月甲申，大风雨。”

按《唐书德宗本纪》不载。　“按《五行志》”云云。

贞元八年，大风。

按《唐书德宗本纪》，贞元八年五月己未，大风发太庙
屋瓦。　按《五行志》，“八年五月己未，暴风发太庙屋瓦，
毁门阙、官署庐舍，不可胜纪。”

贞元十年六月辛未，大风拔木。

按：《唐书德宗本纪》云云。

按：《旧唐书五行志》：“十年六月辛丑晦，夜暴风大雨拔
树。”〈按新旧唐书所载日干互异故并存之〉

贞元十四年八月癸未，广州大风，坏屋覆舟。

按《唐书德宗本纪》不载。　“按《五行志》”云云。

### 宪宗元和元年大风

按《唐书宪宗本纪》：“元和元年六月丙申，大风拔木。”
“元和三年，大风。”

按《唐书宪宗本纪》不载。　按《五行志》，“三年四月壬申，
大风毁含元殿栏槛二十七间，占为兵起。”

元和四年，大风。

按《唐书宪宗本纪》。不载　按《五行志》，“四年十月壬午，
天有气如烟，臭如燔皮，日昳大风而止。”

元和五年，大风。

按《唐书宪宗本纪》，“元和五年三月甲子，大风拔木。”
按《五行志》，“五年三月丙子，大风毁崇陵上宫衙殿鸱
尾及神门戟竿六，坏行垣四十间。”〈按旧志作八年事误〉
元和八年，大风。

按《唐书宪宗本纪》不载。　按《五行志》，“八年六月庚寅，
京师大风雨，毁屋飘瓦，人多压死者。丙申，富平大风，
拔枣木千馀株。”

元和十二年春，暴风。

按《唐书宪宗本纪》不载。　按《五行志》，十二年春，青州
一夕暴风自西北，天地晦冥，空中有若旌旗状，屋瓦
上如蹂跞声。有日者占之曰：“不及五年，兹地当大杀
戮。”

元和十五年正月，穆宗即位。三月，大风。

按《唐书穆宗本纪》：“元和十五年三月戊辰，大风雨雹

### 穆宗长庆元年九月壬寅京师大风雨

按《唐书。穆宗本纪》。不载　按《旧唐书五行志》云云。
长庆二年。大风。

按《唐书穆宗本纪》，长庆二年六月乙丑，大风落太庙
鸱尾。　按《五行志》：“长庆二年正月己酉，大风霾。十月，
夏州大风，飞沙为堆，高及城堞。”

长庆三年，大风。

按《唐书穆宗本纪》不载。　按《五行志》，“三年正月丁巳
朔，大风昏霾竟日。”

长庆四年，大风。

按《唐书穆宗本纪》不载。　按《五行志》，“四年六月庚寅，
大风毁延喜门及景风门。”

### 文宗太和二年大风

按《唐书文宗本纪》：“太和二年六月己巳，大风拔木。
太和八年，暴风。”

按《唐书文宗本纪》。不载　按《五行志》。“太和八年六月
癸未。暴风坏长安县署及经行寺塔。”

太和九年，大风。

按《唐书文宗本纪》，太和九年四月辛丑，大风拔木，落
含元殿鸱尾，坏门观。　按《五行志》：“九年四月辛丑，大
风拔木万株，堕含元殿四鸱尾，拔殿庭树三，坏金吾
仗舍，发城门楼观内外三十馀所，光化门西城十数
雉坏。”

### 开成元年大风

按《唐书文宗本纪》，不载　按《旧唐书五行志》，“开成元
年夏六月，凤翔麟游县暴风雨，飘害九成宫及滋善
寺佛舍，坏百姓屋三百间，死者百馀人，牛马不知其
数。”

开成三年，大风。

按《唐书文宗本纪》，开成三年正月戊申，大风拔木。
开成五年正月，武宗即位，四月、五月、七月皆大风。
按《唐书武宗本纪》，开成五年正月辛巳即位，“四月甲
子，大风拔木。”　按《五行志》，“五年四月甲子，大风拔木，
五月壬寅亦如之，七月戊寅亦如之。”

### 武宗会昌元年大风

按《唐书武宗本纪》不载。　按《五行志》，“会昌元年三月，
黔南大风飘瓦。”

### 懿宗咸通六年大风

按《唐书懿宗本纪》不载　按《五行志》，“咸通六年正月，
绛州大风拔木，有十围者。十一月己卯晦，潼关夜中
大风，山如吼雷，河喷石鸣，群乌乱飞，重关倾侧。十二
月，大风拔木。”

### 僖宗乾符二年黑风

按《唐书僖宗本纪》不载。　按《五行志》，“乾符二年二月，
宣武境内黑风雨土。”

乾符五年，大风。

按《唐书僖宗本纪》：“乾符五年五月丁酉，雨雹，大风拔
木。”

### 广明元年大风

按《唐书僖宗本纪》：“广明元年四月甲申，京师、东都、汝
州雨雹，大风拔木。”

### 中和元年大风

按《唐书僖宗本纪》：“中和元年五月辛酉，大风，雨土。
中和四年，大风。”

按《唐书僖宗本纪》不载。　按《五行志》，“四年六月乙巳，
太原大风雨，拔木千株，害稼百里。”

### 昭宗光化三年大风

按《唐书昭宗本纪》不载。　按《五行志》，“光化三年七月
乙丑，洛州大风，拔木发屋。”

### 天复二年大风

按《唐书昭宗本纪》不载。　按《五行志》，“天复二年，昇州
大风，发屋飞大木。”

### 天祐元年大风

按《唐书昭宗本纪》，“天祐元年闰四月甲辰，大风雨土。”
按《五行志》：“天祐元年闰四月乙未朔，大风雨土。”〈按纪志日

《干》互异，故并存之。